
PROJEKTO PARTNERYSTĖS SUTARTIS Nr. S-

2026 m.             d.  
Kretinga

[bookmark: _GoBack]Kretingos rajono savivaldybės visuomenės sveikatos biuras (toliau – Biuras) kodas 304151508, esantis Vilniaus g. 8, 97108, Kretinga, atstovaujamas direktorės Zitos Abelkienės, veikiančios pagal Biuro nuostatus ir Kretingos rajono savivaldybės administracija, kodas 188715222, Savanorių g. 29A, 97111, Kretinga, atstovaujama administracijos direktorės Vilmos Preibienės (toliau – Savivaldybė), abi kartu toliau vadinamos Šalimis o kiekviena atskirai – Šalimi, ketindamos bendradarbiauti įgyvendinant Kretingos miesto vietos veiklos grupės įgyvendinamos miesto 2024–2028 m. vietos plėtros strategijos vietos plėtros projektą „Sveikatos tiltai“ pagal kvietimą „Socialinių ir ekonominių paslaugų plėtra Kretingos mieste Nr. 11-449-K“, sudarė šią partnerystės sutartį (toliau – Sutartis).

1. SUTARTIES TIKSLAS 

1.1. Šios Sutarties tikslas – nustatyti Šalių bendradarbiavimo sąlygas įgyvendinant Kretingos miesto 2024–2028 m. vietos plėtros strategijos vietos plėtros projektą „Sveikatos tiltai“ pagal kvietimą „Socialinių ir ekonominių paslaugų plėtra Kretingos mieste Nr. 11-449-K“ (toliau – Projektas).
1.2. Šalys bendradarbiauja siekdamos sėkmingai įgyvendinti Projektą, užtikrinti jo tikslų pasiekimą bei efektyvų finansinių ir kitų išteklių panaudojimą.
1.3. Biuras yra projekto pareiškėjas, o Kretingos rajono savivaldybės administracija dalyvauja Projekte kaip partneris ir prisideda prie Projekto įgyvendinimo šioje Sutartyje nustatyta tvarka.

2. ŠALIŲ ĮNAŠAI IR IŠLAIDOS

2.1. Savivaldybė įsipareigoja prisidėti prie Projekto įgyvendinimo numatant ne mažiau kaip 8 proc. nuo viso Projekto vertės, bet ne daugiau nei 7915,75 Eur nuosavo prisidėjimo lėšų. 

3. ŠALIŲ ĮSIPAREIGOJIMAI IR TEISĖS

3.1. Savivaldybė įsipareigoja:
3.1.1.  numatyti Projekto įgyvendinimui 2.1 punkte numatytas reikiamas lėšas savo biudžete;
3.1.2.  viešinant Projektą, leisti naudoti Savivaldybės pavadinimą ir (ar) logotipą, laikantis galiojančių teisės aktų ir Savivaldybės nustatytų reikalavimų.
3.2. Biuras įsipareigoja:
3.2.1.  Projektui įgyvendinti pervestas lėšas panaudoti Projektui įgyvendinti, t. y. pasiekti Projekto paraiškoje nurodytus Projekto tikslus, uždavinius ir rezultatus, o skirtas lėšas panaudoti tinkamoms Projekto išlaidoms apmokėti; 
3.2.2.  Savivaldybei paprašius, pateikti informaciją apie Projekto vykdymo eigą ir rezultatus; 
3.2.3.  skelbti ir viešinti informaciją apie suteiktą ES paramą ir Projekto rezultatus savo internetinėje svetainėje ir kitose žiniasklaidos priemonėse;
3.2.4.  tinkamai vykdyti Projekto sutartyje numatytus įsipareigojimus;
3.2.5.  tinkamai tvarkyti Projekto išlaidų buhalterinę apskaitą taip, kad apskaitos informacija būtų tinkama, objektyvi, pateikiama laiku, išsami ir naudinga vidaus ir išorės vartotojams.
3.3. Biuras ir Savivaldybė įsipareigoja bendradarbiauti įgyvendinant Projektą.
3.4. Biuras vykdo visus su Projekto įgyvendinimu susijusius finansinius veiksmus, vadovaudamasis ES ir Lietuvos Respublikos teisės aktuose nustatytais reikalavimais.

4. TAIKYTINA TEISĖ IR GINČŲ SPRENDIMAS

4.1. Ši Sutartis vykdoma vadovaujantis Lietuvos Respublikos teisės aktais.
4.2. Šalių ginčai, kilę dėl jos vykdymo, sprendžiami Šalių derybomis. Jei Šalių tarpusavio ginčų nepavyksta išspręsti taikiai per 30 (trisdešimt) dienų, ginčai sprendžiami Lietuvos Respublikos teisme Lietuvos Respublikos teisės aktų nustatyta tvarka.

5. SUTARTIES GALIOJIMAS, PAKEITIMAS, NUTRAUKIMAS

5.1. Sutartis įsigalioja nuo to momento, kai ją pasirašo Sutarties Šalys, ir galioja iki visiško Šalių įsipareigojimo įvykdymo pagal šią sutartį.
5.2. Ši Sutartis galioja iki visiško Šalių tarpusavio įsipareigojimų pagal šią Sutartį įvykdymo.
5.3. Sutartis pasibaigia praėjus penkeriems metams nuo Projekto įgyvendinimo pabaigos (galutinės Projekto įgyvendinimo ataskaitos patvirtinimo datos).
5.4. Sutartis keičiama papildomu susitarimu, kuris tampa neatskiriama šios Sutarties dalis.
5.5. Sutartis nutraukiama rašytiniu Šalių susitarimu, dėl objektyvių priežasčių negavus lėšų Projektui įgyvendinti arba kitais šalių sutartais atvejais.
5.6. Šalis turi teisę nutraukti Sutartį vienašališkai, jei kita Šalis iš esmės ją pažeidžia.
5.7. Nutraukus šią Sutartį, Šalys nebus atsakingos viena kitai dėl išlaidų ir sąnaudų padengimo arba kitaip atsakingos viena kitai su sąlyga, kad kita Šalis nebus pažeidusi įsipareigojimų pagal šią Sutartį.

6. KONFIDENCIALUMAS

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį.
6.2. Už šios Sutarties vykdymą kiekviena Šalis atsako pagal šioje Sutartyje prisiimtus įsipareigojimus. Jeigu Projekto vykdymo metu bus nustatyta grąžinti netinkamų išlaidų sumą ar bus pritaikytos sankcijos už Projekto sutarties ar šios Sutarties neįvykdymą ar netinkamą įvykdymą, Šalys atsako savo įsipareigojimų / prievolės dalimi, t. y. privalo atlyginti nuostolius, kurie atsirado dėl jam tenkančios įsipareigojimų / prievolės neįvykdymo arba netinkamo įvykdymo.
6.3. Jei Šalys savo sutartinius įsipareigojimus vykdo pasitelkiant trečiuosius asmenis, jos yra atsakingos už trečiųjų asmenų atliekamų darbų ar paslaugų kokybę ir rezultatus.

7. N	ENUGALIMA JĖGA

7.1. Šalys atleidžiamos nuo atsakomybės už šios Sutarties sąlygų nevykdymą, jeigu įrodo, kad šios Sutarties sąlygos nebuvo vykdomos dėl nenugalimos jėgos (force majeure) Lietuvos Respublikos civilinio kodekso mutatis mutandis 6.212 ir 6.253 straipsniuose nurodytų aplinkybių ir tos aplinkybės atsirado iki tų sąlygų įvykdymo termino suėjimo.
7.2. Šalis, kuri dėl susidariusių force majeure aplinkybių nebegali toliau vykdyti savo įsipareigojimų pagal šią Sutartį, privalo apie tai kuo skubiau, bet ne vėliau kaip per 7 kalendorines dienas nuo force majeure aplinkybių atsiradimo, žodžiu ir raštu pranešti kitai šaliai. Jeigu dėl force majeure aplinkybių savo įsipareigojimų pagal šią Sutartį negalinti vykdyti Šalis nepraneša arba netinkamai praneša kitai Šaliai, ji privalo kompensuoti kitai Šaliai visus dėl tokio nepranešimo atsiradusius nuostolius.

8. BAIGIAMOSIOS NUOSTATOS

8.1.  Ginčai, kylantis dėl sutarties sąlygų, sprendžiami derybomis, nesusitarus – Lietuvos Respublikos įstatymų numatyta tvarka.
8.2. Sutartis gali būti nutraukta Šalių susitarimu arba vienos šalies iniciatyva, kitą Šalį apie tai įspėjus ne vėliau kaip prieš 30 dienų.
8.3. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai sutarties Šaliai.

9. ŠALIŲ REKVIZITAI IR ATSTOVŲ PARAŠAI

